Í jólafríinu ætlar Snorri að hafa það náðugt og nýta tímann til að lesa og hafa það huggulegt heima . Í verðlaun fær Snorri bókina Stúfur hættir að vera jólasveinn eftir Evu Rún Þorgeirsdóttur . Á opnuninni var boðið upp á ljúffengar veitingar auk bjórs sem sérmerktur var sýningunni . Síðasti sýningardagur er 27. desember og vakin er athygli á því að þetta er sölusýning . Laugardaginn 30. nóvember kl. 14 - 16 opnar Árni Bartels í Listasal Mosfellsbæjar sýninguna Heilaðu eigið gral á 12 mínútum . Árni Bartels fæddist árið 1978 og býr í Mosfellsbæ . Hann lærði við myndlistardeild Listaháskóla Íslands og bjó í fimm ár í Gautaborg þar sem hann rak m.a. eigið gallerí . Hann hefur sýnt bæði hérlendis og erlendis , en þetta er í fyrsta sinn sem hann heldur sýningu í Listasal Mosfellsbæjar . Bókmenntahlaðborð Bókasafns Mosfellsbæjar , sem boðið var til fimmtudaginn 21. nóvember , var að vanda vel sótt . Hátt í 300 gestir mættu til að hlýða á rithöfunda lesa úr nýútkomnum bókum sínum . Rithöfundar kvöldsins voru Auður Jónsdóttir með bók sína Tilfinningabyltingin , Pétur Gunnarsson með HKL – ástarsaga , Halldór Halldórsson ( einnig þekktur sem Dóri DNA ) með bók sína Kokkáll , Vigdís Grímsdóttir sem las úr bók sinni Systa : Bernskunnar vegna og Eva Björg Ægisdóttir með Stelpur sem ljúga . Glaðlegur söngur Kvennakórsins Heklurnar hljómaði meðan gestir streymdu í hús og rithöfundurinn og Mosfellingurinn Björn Halldórsson stjórnaði líflegum umræðum að lestri loknum . Gestir skemmtu sér vel og nutu góðra bókmennta og veitinga í notalegu umhverfi Bókasafnsins . Simmone Gerður datt í lukkupottinn að þessu sinni en hún er vinningshafi októbermánaðar í barnagetrauninni okkar . Í verðlaun fékk hún bókina Lang-elstur að eilífu eftir Bergrúnu Írisi Sævarsdóttur en Bergrún verður einmitt gestur á Bókmenntahlaðborði barnanna hér í Bókasafninu þann 23. nóvember næstkomandi . Simmone þykir afskaplega gaman að lesa og er því tíður gestur hér í safninu . En hún er ekki bara mikill lestrarhestur heldur er hún einnig öflug fótboltakona og æfir fótbolta með Aftureldingu . Við óskum Simmone innilega til hamingju og hlökkum til að sjá hana næst þegar hún mætir í safnið .